Edgar Allan Poe

**Edgar Allan Poe** (fon. *Edgar Alan Po*) (Boston, 19. januar 1809 – Baltimore, 7. oktobar 1849), američki književnik koji je stvorio žanr kriminalističkog romana.

## Biografija 
Njegov otac i majka, David Poe ml. i Elizabeth Hopkins Poe (oboje zanimanjem glumci) preminuli su u intervalu od dvije godine (otac 1810., majka 1811.) nakon njegova rođenja. Poslije toga, Poe je odveden u Richmond, gdje je živio kod Johna Allana, te onda poslan u Englesku gdje je od 1815. do 1820. pohađao *Manor School* u Swindon Newingtonu. Nikad legalno usvojen, prezime Allan uzeo je kao srednje ime.

Godine 1826., Poe odlazi na studij na virdžinijski univerzitet pod imenom *University of Virginia*, ali je izbačen zbog kockarskih dugova, što ga dovodi u svađu s Johnom Allanom koji ga se tada odrekao kao sina. Godine 1827. pridružio se vojsci, lagavši o svom imenu i dobi. 1830. stiže do West Pointa, ali je opet izbačen godinu kasnije zbog neizvršavanja dužnosti.

O slijedećem periodu Poeova života malo se zna, osim da je 1833. živio s očevom sestrom u Baltimoreu. Nakon što je s kratkom pričom *Poruka u Boci* osvojio 50 dolara, započinje karijeru pisca. U časopisima *Southern Literary Messenger* (u Richmondu, gdje je stvarao od 1835. do 1837.), te philadephijskim ''Burton's Gentleman's Magazine* i *Graham's Magazine* (1839.-1843.), izlaze neka od njegovih najpoznatijih djela.

Godine 1836., Poe ženi trinestogodišnju rođakinju Virginiju Clemm, koja će kasnije od posljedica tuberkuloze postati invalidom, te naposljetku i preminuti, što se smatra uzrokom Poeovog neobuzdanog alkoholizma. Slavna pjesma *Annabel Lee* (1849.) posvećena je Virginiji.

Njegova prva zbirka, *Priče iz Groteske i Arabeske*, pojavila se 1840. godine, a sadrži jedno od njegovih najpoznatijih djela, *Pad kuće Usherovih*. U ranim 1840ima, izlazi i *Školjkareva prva knjiga*, njegovo najprodavanije djelo.

Mračna poema o izgubljenoj ljubavi, *Gavran* donijela je Poeu svjetsku slavu kada je izdana 1845., a *Ubistva u Rue Morgue* te *Ukradeno pismo*, također iz tog perioda, smatraju se Poeovim najpoznatijim kriminalstičkim romanima. Također, bio je aktivan književni novinar.

Godine 1848., depresivan i u očaju, Poe pokušava samoubistvo. Poslije je na putu novoj zaručnici nestao na tri dana. Pojavio se u vrlo čudnom stanju u Baltimoreu, gdje je na kraju i preminuo 7. oktobra 1849. godine.

## Djela 
Poeov opus obiluje romanima, kratkim pričama te pjesmama i smatra se ogromnim doprinosom svjetskoj književnosti, pogotovo u žanru horora i kriminalistike.

### Kratke priče 
* *Ubistvo*
* *Berenica*
* *Crni mačak*
* *Bačva amontillada*
* *A Descent into the Maelstrom*
* *The Devil in the Belfry*
* *Anđeo svega čudnog*
* *Posjed Arnheim*
* *Eleonora*
* *Činjenice o slučaju gospodina Valdemara*
* *Pad kuće Usher*
* *Zlatni kukac*
* *Đavao perverznosti*
* *The Island of the Fay*
* *Landorov ljetnikovac*
* *Krabulja crvene smrti*
* *Mesmeričko otkrivenje*
* *Ubistva u ulici Morgue* (1843)
* *Duguljasti sanduk*
* *Jama i njihalo*
* *Prijevremeni pokop*
* *Ukradeno pismo*
* *Tišina*
* *Izdajničko srce*
* *The Thousand-and-Second Tale of Scheherezade*
* *Von Kempelen i njegovo otkriće*
* *William Wilson*
* *Čovjek svjetine*
* *Rukopis pronađen u boci*
* *Ligeja*

### Romani 
* *Doživljaji Arthura Gordona Pyma* (1838)
* *Sfinga*
* *The System of Dr. Tarr and Professor Fether*
* *A Tale of the Ragged Mountains*
* *The haunted Palace*

### Pjesme 
* *Alone*
* *Annabel Lee*
* *Eldorado*
* *Lenore*
* *Sonnet: To Science*
* *Zvona*
* *Gavran* (1845)
* *To Helen*
* *Ulalume''

## Vanjski linkovi 

Kategorija:Američki pisci
Kategorija:Rođeni 1809.
Kategorija:Umrli 1849.
Kategorija:Biografije, Boston
Kategorija:Pjesnici romantizma
Kategorija:Amerikanci porijeklom iz Engleske
Kategorija:Amerikanci porijeklom iz Irske